Ego Odo dux Burgundiae notum facio praesentibus et futuris quod ego fratribus Grandimontis in Espesia Deo servientibus homines nostros de Roura scilicet Humbertum Cornevin, Petrum Boischot, Guidonem Pahuot, Constantinum Roizol, Gualbertum Gugeram, Hubertum Nervot, Lambertum Rainiart, pro quinquaginta duobus minis frumenti quod Hugo pater meus annuatim dictis fratribus in elemosinam dederat, redditores constitui quod si forte aliqui hominum supradictorum decesserit pro cujus defectu quinquaginta duae minae frumenti ex integro annuatim redditae fuerint volo et precipio ut de fructu terrae quae ad grangiam meam pertinebat plenarie restituantur. Hujus rei testes sunt frater Arnaud de la Bree et magister domus de Espesia, frater Giraud presbiter de Sancto Maxentio, Henricus Fardus, Robertus Fardellicus sacerdotes, frater Petrus de Claravalle, frater Petrus Templarius et elemosinarius ducis, Radelphus de Pomart marechallus ducis, Odo Chaifot miles, Renaldus Jugerius, Joannes Forey. Actum est hoc anno Incarnationis Verbi millesimo ducentesimo. Scellé en cire jeaune.